अफ़ज़ल गुरु

मोहम्मद अफज़ल गुरु 'एक 'कुख्यात आतंकी' था जो २००१ में भारतीय संसद पर हुए आतंकवादी हमले का मुख्य आरोपी था जिसे ९ फ़रवरी २०१३ को सुबह दिल्ली के तिहाड़ जेल में फाँसी पर लटका दिया गया। इसका जन्म जून १९६९ में जम्मू और कश्मीर के सोपोर जिले के डोआबगाह गाँव में हुआ था। उसके पिता, हबीबुल्ला, एक लकड़ी और परिवहन व्यवसायी थे। अफज़ल ने अपनी प्रारंभिक शिक्षा सरकारी स्कूल, सोपोर से प्राप्त की और १९८६ में मैट्रिक की परीक्षा उत्तीर्ण की। इसके बाद, उसने झेलम वैली मेडिकल कॉलेज में दाखिला लिया, लेकिन वो अपनी पढ़ाई के दौरान आतंकवाद की गतिविधियों में शामिल हो गया।
आरंभिक जीवन

मोहम्मद अफ़ज़ल गुरु का जन्म जून 1969 में जम्मू और कश्मीर के बारामूला जिले के सोपोर शहर में हुआ था। वह एक मध्यमवर्गीय परिवार से था और उसने अपनी प्रारंभिक शिक्षा स्थानीय स्कूलों से प्राप्त की। अफ़ज़ल ने बाद में झेलम वैली मेडिकल कॉलेज में एमबीबीएस की पढ़ाई शुरू की, लेकिन 1990 के दशक में कश्मीर में बढ़ते आतंकवाद ने उसके जीवन को बदल दिया।
आतंकवाद

१९९० के दशक की शुरुआत में, जब कश्मीर में हथियारबंद आतकवाद शुरू हुआ, अफ़ज़ल ने आतंकवादी संगठन जैश-ए-मोहम्मद से संपर्क किया। उसने पाकिस्तान में प्रशिक्षण प्राप्त किया और जम्मू कश्मीर लिबरेशन फ़्रंट (जेकेएलएफ) का सदस्य बना। उसके साथियों का कहना है कि वह अपने दोस्तों के साथ मिलकर भारत विरोधी गतिविधियों में शामिल हो गया और सोपोर में चरमपंथी गतिविधियों का संचालन करने लगा

१३ दिसंबर २००१ को, जैश-ए-मोहम्मद और लश्कर-ए-तैयबा नामक आतंकवादी संगठनों के पांच आतंकवादियों ने भारत की संसद पर एक घातक हमला किया। इस आतंकी हमले का मुख्य आरोपी मोहम्मद अफ़ज़ल गुरु था। इस हमले में दिल्ली पुलिस के पांच जवान, एक महिला कांस्टेबल और दो सुरक्षा गार्ड शहीद हो गए। सुरक्षा बलों ने सभी आतंकवादियों को मार गिराया। इस हमले ने देश को हिला कर रख दिया था, जिसमें कुल नौ लोगों की जान गई और १८ अन्य घायल हुए थे। आतंकवादियों ने संसद भवन में घुसने के लिए एक कार का इस्तेमाल किया, जिस पर गृह मंत्रालय और संसद के स्टिकर लगे हुए थे। वे AK-४७ राइफलों, ग्रेनेड लॉन्चरों और हैंड ग्रेनेड से लैस थे. हमले के समय संसद में कई महत्त्वपूर्ण नेता और मंत्री उपस्थित थे, लेकिन अधिकांश सुरक्षित रहे। इस घटना ने भारत-पाकिस्तान सम्बन्ध के बीच तनाव को बढ़ा दिया।
गिरफ्तारी और जाँच

दिल्ली पुलिस की विशेष सेल ने कार के इस्तेमाल और मोबाइल फोन रिकॉर्ड्स के आधार पर अफ़ज़ल को गिरफ्तार किया। उनके साथ उसके चचेरे भाई शौकत हुसैन गुरु और शौकत की पत्नी अफसान गुरु भी गिरफ्तार हुए। सभी आरोपियों पर युद्ध छेड़ने, साजिश, हत्या आदि के आरोप लगाए गए थे।
सुप्रीम कोर्ट का फैसला और दया याचिका

अफज़ल गुरु को 2002 में मौत की सजा सुनाई गई, जो बाद में भारत के सर्वोच्च न्यायालय द्वारा भी बरकरार रखी गई। उनकी पत्नी, तबस्सुम गुरु ने 2006 में तत्कालीन राष्ट्रपति ए.पी.जे. अब्दुल कलाम के समक्ष दया याचिका दायर की। इस याचिका का समर्थन कई मानवाधिकार समूहों और राजनीतिक दलों ने किया, जो मानते थे कि अफज़ल को निष्पक्ष न्याय नहीं मिला।
18 दिसंबर 2002 को विशेष अदालत ने अफ़ज़ल गुरु को फांसी की सजा सुनाई। अदालत ने कहा कि संसद पर हमला उन बलों का काम था जो "देश को नष्ट करना चाहते थे"। सर्वोच्च न्यायालय ने 4 अगस्त 2005 को उनकी फांसी की सजा को बरकरार रखा।
दया याचिका के लिए याचिकाकर्ता

अफज़ल गुरु को 2001 में भारतीय संसद पर हुए हमले में उनकी भूमिका के लिए फांसी की सजा सुनाई गई थी। उनकी फांसी 9 फरवरी 2013 को तिहाड़ जेल में हुई, जिसके बाद उनके लिए कई दया याचिकाएँ दायर की गईं। इनमें से एक प्रमुख याचिका दिल्ली विश्वविद्यालय के प्रोफेसरों विजय सिंह और तृप्ता वाही द्वारा दायर की गई थी, जोकी दिल्ली की मुख्यमंत्री आतिशी मार्लेना के माता-पिता हैं।
दया याचिका का विवरण

राष्ट्रपति प्रणब मुखर्जी से अपील की थी कि अफज़ल गुरु को फांसी देने के निर्णय को रद्द किया जाए। इस याचिका में कहा गया था कि अफज़ल को गलत तरीके से फंसाया गया था और उन्हें एक राजनीतिक साजिश का शिकार बनाया गया। उन्होंने राष्ट्रपति से यह भी अनुरोध किया कि पूरे मामले की एक संसदीय जांच कराई जाए।
* तबस्सुम गुरु: अफज़ल की पत्नी, जिन्होंने दया याचिका दायर की।
* मुफ़्ती मोहम्मद सईद: जम्मू-कश्मीर के पूर्व मुख्यमंत्री, जिन्होंने दया याचिका का समर्थन किया।
* अरुंधति राय और प्रफुल्ल बिदवई: मानवाधिकार कार्यकर्ता जिन्होंने अफज़ल के खिलाफ न्यायिक प्रक्रिया को गलत बताया।
* भारतीय कम्युनिस्ट पार्टी (मार्क्सवादी): जिन्होंने सरकार पर आरोप लगाया कि वह मामले को राजनीतिक रंग दे रही है।
* दिल्ली की मुख्यमंत्री आतिशी मार्लेना के माता-पिता तृप्ता वाही और विजय सिंह ने 2013 में अफज़ल गुरु के लिए दया याचिका पर हस्ताक्षर किए थे।
तारीखों में अफजल
बाहरी कड़ियाँ

*अफज़ल गुरु की फांसी का बदला लेंगे
सन्दर्भ

श्रेणी:२०१३ में निधन
श्रेणी:आतंकवादी